wickkiey/tamil-wikipedia-chunked huggingface dataset:
# பாலிங் மாவட்டம்

## நிர்வாகப் பிரிவுகள்

பாலிங் மாவட்டம் 8 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  
- பாக்காய் *(Bakai)*  
- பொங்கோர் *(Bongor)*  
- பாலிங் நகரம் *(Baling Town)*  
- குப்பாங் *(Kupang)*  
- பூலாய் *(Pulai)*  
- சியோங் *(Siong)*  
- தாவார் *(Tawar)*  
- தெலோய் கானான் *(Teloi Kanan)*
# பாலிங் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) பாலிங் மாவட்டத்தின் நாடாளுமன்றத் தொகுதிகள்.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# பாலிங் மாவட்டம்

## பாலிங் மாநிலச் சட்டமன்றம்

கெடா மாநிலச் சட்டமன்றத்தில் பாலிங் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# லடாக் சாரணர்கள்

, 2010]]  
**லடாக் ஸ்கவுட்ஸ்** (**Ladakh Scouts**) இந்தியப் பாதுகாப்புப் படைப் பிரிவுகளில் ஒன்றான இந்தியத் தரைப்படையின் பல பிரிவுகளில் ஒன்றாகும். உலகின் மிக உயரமான இமயமலைப் பகுதிகளில் உண்மையான எல்லைக் கட்டுப்பாட்டு பகுதிகளில் உள்ள சியாச்சின், கார்கில் போன்ற பனிபடர்ந்த உயரமான மலைகளில் லடாக் ஸ்கவுட்ஸ் வீரர்கள் போரிடுவதற்கு சிறப்புப் பயிற்சி பெற்றிருப்பதால், இவ்வீரர்களை *பனி வீரர்கள்* அல்லது *பனிச்சிறுத்தைகள்* என்றும் அழைப்பர். லடாக் ஸ்கவுட்ஸ் ரெஜிமெண்டின் வீரர்களில் குறிப்பிடத்தக்கவரள் லடாக் மற்றும் திபெத்திய இளைஞர்கள் ஆவார். லடாக் ஸ்கவுட்ஸ் வீரர்களின் முதன்மைப் பணி, சியாச்சின், லடாக், கார்கில் போன்ற இந்தியாவின் வடக்கு எல்லைகளை எதிரிகளிடமிருந்து காப்பதாகும்.  
ஜம்மு காஷ்மீரில் தீவிரவாத நடவடக்கைகளை அடக்குவதற்கு, 1963-இல் லடாக் ஸ்கவுட்ஸ் பட்டாலியன்கள் நிறுவப்பட்டது. பின்னர் 2000-இல் லடாக் ஸ்கவுட்ஸ், இந்திய இராணுவத்தின் ரெஜிமெண்ட் தகுதி பெற்றது. லடாக் ஸ்கவுட்ஸ் ரெஜிமெண்ட் 5 பட்டாலியன்கள் கொண்டது. லடாக் ஸ்கவுட்ஸ் ரெஜிமெண்டின் தலைமையிடம் லே நகரம் ஆகும்.
# லடாக் சாரணர்கள்

## கலந்து கொண்ட போர்கள்

லடாக் ஸ்கவுட்ஸ் வீரர்கள் இந்திய-பாகிஸ்தான் போர், 1965, 1971 இந்தியா-பாக்கிஸ்தான் போர் மற்றும் ஏப்ரல் 1984-இல் பாகிஸ்தானிடமிருந்து சியாச்சின் பகுதியை கைப்பற்றிய மேகதூத் நடவடிக்கைகளில் கலந்து கொண்டனர். மேலும் 1999-இல் கார்கில் போரிலும் கலந்து கொண்டனர்.  
விழாவில் லடாக் ஸ்கவுட்ஸ் வீரர்களின் அணிவகுப்பு|alt=|]]  
லடாக் ஸ்கவுட்டின் 5 பட்டாலியன்களுக்கு, இந்தியக் குடியரசு தலைவர் இராம்நாத் கோவிந்து சிறப்புக் கொடிகள் வழங்கும் காட்சி]]
# லடாக் சாரணர்கள்

## மகா வீர் சக்கரம் விருது பெற்றவர்கள்

- கர்ணல் சோனம் வாஞ்சுக்
- கர்ணல் சேவாங் சின்சென்
# லடாக் சாரணர்கள்

## இதனையும் காண்க

- அருணாச்சல் ஸ்கவுட்ஸ்
- சிக்கிம் ஸ்கவுட்ஸ்
# கீழ்தான்

**கீழ்தான் (Kiltan)** அல்லது **கில்தான் (Kilthān) தீவு** என்பது பவள சேர்ந்த அமினிதிவி தீவுகளின் துணைக்குழுவாகும். இது இந்திய ஒன்றியப் பகுதியான இலட்சத்தீவுகள் பகுதியில் உள்ளது. இது இந்திய நிலப்பரப்பான கண்ணூரிலிருந்து 291 கி.மீ. தொலைவிலும் கோழிக்கோட்டிலிருந்து 303 கி.மீ. தொலைவிலும் மற்றும் கொச்சி நகரின் மேற்கே தொலைவிலும் உள்ளது. அருகிலுள்ள பிரதான நிலப்பரப்பு கண்ணூர் மற்றும் அருகிலுள்ள துறைமுகம் மங்களூர் ஆகும்.
# கீழ்தான்

## வரலாறு

இலட்சத்தீவுகளில் பொதுவான ஆரம்பக் கால குடியேற்றத்தின் போது கீழ்தான் தீவுகளிலும் மக்கள் குடியேறினார். இந்த தீவு பாரசீக வளைகுடாவிற்கும் இலங்கைக்கும் இடையிலான சர்வதேச வர்த்தக பாதையின் ஒரு பகுதியாக இருந்தது.  
கீழ்தான் என்பது சூபி துறவி சேக் அகமது நக்ஷபந்தியின் பிறந்த இடமாகும்.
# கீழ்தான்

## நிலவியல்

கீழ்தான் இலட்சத்தீவின் அதிக மக்கள் தொகை கொண்ட தீவுகளில் ஒன்றாகும். இது அமினி தீவின் வடகிழக்கில் 51 கி. மீ. தொலைவில் வடகிழக்கிலும் மற்றும் செட்லாட் தீவிற்குத் தென்கிழக்கில் 32 கி,மீ. தொலைவில் 11° 28 ′ மற்றும் 11° 30′ N அட்ச ரேகை மற்றும் 72° 59 மற்றும் 73° 01′ E தீர்க்க ரேகைகளுக்கு இடையில் 2.20 சதுர கி.மீ. கி.மீ <sup>2</sup> பரப்பளவில் அமைந்துள்ளது. பவளப்பாறை மற்றும் உப்பங்கழி (மொத்த பரப்பளவு தீவின் மேற்கில் அமைந்துள்ளது. வறண்ட நிலமானது 3.4 கி.மீ .நீளம் மற்றும் 0.6 கி.மீ. அகலத்தில் அமைந்துள்ளது. இந்தத்தீவின் வடக்கு மற்றும் தெற்கு முனைகளில், அதிக அலைவீசும் கடற்கரைகள் உள்ளன. இந்த தீவு கண்ணூரிலிருந்து 291 கி.மீ. தொலைவிலும், கோழிக்கோட்டிலிருந்து 303 கி.மீ. தொலைவிலும், மற்றும் கொச்சியிலிருந்து 394 கி.மீ. (213 கடல் மைல்) தொலைவிலும் உள்ளது. இதன் உப்பங்கழிப் பகுதி 1.76 கி.மீ.<sup>2</sup> ஆகும் .  
கீழ்தான் தீவு 73வது மெரிடியன் கிழக்கைக் கடந்து காணப்படும். இதன் முக்கிய அடையாளம் குலிகாரா என அழைக்கப்படுகிறது. இது பூர்வீக மக்களால் வணங்கப்படும் ஒரு பெண்ணின் கல்லறை.
# கீழ்தான்

## பொருளாதாரம்

பாரம்பரியமாக வருவாயின் அடிப்படை தொழிலாக மீன்பிடித்தல் மற்றும் தேங்காய் உற்பத்தி ஆகும். இப்போது தீவு மக்கள் அரசாங்க வேலைகள் (கல்வி, காவல்துறை, தகவல் தொடர்பு, போக்குவரத்து, வணிகம் மற்றும் தகவல் தொழில்நுட்பம்) உட்படப் பல பணிகளுக்குச் சென்றுள்ளனர். கட்டுமானம் (கட்டிடங்கள், சாலை), பொருத்துனர், மின் மயமாக்கல் போன்ற தனியார் வேலை வாய்ப்புகளும் உள்ளன.
# கீழ்தான்

## புள்ளிவிவரங்கள்

2011ஆம் ஆண்டு மக்கள் தொகை கணக்கெடுப்பின்படி கீழ்தானின் மக்கள் தொகை 3945ஆக இருந்தது. கீழ்தானில் பெரும்பாலான மக்கள் கடமத், கோயா, மாலி மற்றும் மெலாச்சேரியினைச் சேர்ந்தவர்களாவர். இவர்களது பேச்சுமொழியாக செர்சி இருக்கிறது. இது மலையாளம், தமிழ் மற்றும் அரபு தாக்கமுடைய மொழியாகும். இதனால் இத்தீவு மக்கள் எழுத்து வடிவத்தினைப் பயன்படுத்துவதில்லை. ஏனெனில் இதன் எழுத்து மிகவும் முந்தைய காலத்திலேயே நிறுத்தப்பட்டது. கீழ்தானுக்கு வளமான நாட்டுப்புற கலாச்சாரங்கள் மற்றும் பாரம்பரியத்திற்கு அன்பான விருந்தோம்பல் உள்ளது. தீவில் 41 மீட்டர் கலங்கரை விளக்கம் மற்றும் அவசர மருத்துவ சேவைகளுக்கு நிர்வாகத்தால் பயன்படுத்தப்படும் உலங்கு வானூர்தி வசதி உள்ளது.  
கடந்த காலங்களில், கீழ்தானுக்கு செரியபோன்னானி என்று புனைபெயர் வழங்கப்பட்டது. அதாவது சிறிய பொன்னானி என்று பொருள். ஏனெனில் காலனித்துவத்திற்கு முந்தைய காலங்களில் தீவு வாசிகள் இங்கிருந்து அறிவைப் பெற்றனர். பொன்னானி என்பது தென்னிந்தியாவில் இசுலாமிய மத அறிவின் மையமாக அறியப்பட்டது.
# கீழ்தான்

## நிர்வாகம்

தீவிவினை நிர்வாகம் செய்ய துணை பிரதேச அதிகாரி கவரத்தி நிர்வாகத்தின் கீழ் நியமிக்கப்பட்டுள்ளார். இலட்சத்தீவுகளின் ஒன்றியம் தலைநகர் தீவுகளில் செயல்படுத்தக்கூடிய மற்றும் நீதித்துறை உள்ளது. கீழ்தான் காவல் நிலையத்தில் துணை ஆய்வாளரின் கீழ் 12 கான்ஸ்டபிள்கள் மற்றும் கடற்படையினர் உள்ளனர். கருவூலத்தைப் பாதுகாத்தல் மற்றும் அவசரக் காலங்களில் காவல்துறையினருடன் கூடுதல் சக்தியாகப் பயன்படுத்துதல் போன்ற கடமைகளுக்காக ஐ.ஆர்.பி.என் (இந்தியா ரிசர்வ் பட்டாலியன்) அடிப்படை முகாம் உள்ளது.
# அருணாச்சல் சாரணர்கள்

**அருணாச்சல் ஸ்கவுட்ஸ்**, இந்திய பாதுகாப்புப் படைகளில் ஒன்றான இந்தியத் தரைப்படையின் ஒரு பகுதியாகும். இதன் தலைமையிடம் வடகிழக்கு இந்தியாவில் அமைந்த அருணாச்சலப் பிரதேச மாநிலத்தில் உள்ள கிழக்கு சியாங் மாவட்டத்தின் தலைமையிடமான பாசிகாட் நகரத்திலிருந்து 30 கிலோ மீட்டர் தொலைவில் உள்ள ரியாங் எனுமிடத்தில் அமைந்துள்ளது. 2010-இல் துவக்கப்பட்ட அருணாச்சல் ஸ்கவுட்ஸ் 2 பட்டாலியன்களைக் கொண்டது. இது அசாம் இராணுவ ரெஜிமெண்டின் ஒரு பகுதியாக செயல்படுகிறது. இப்படை நிறுவியதின் முதன்மை நோக்கம் சீனாவிடமிருந்து அருணாச்சலப் பிரதேசத்தின் எல்லையை பாதுகாப்பதே. இமயமலையின் உயரமான மலைப்பகுதிகளில் போரிடக்கூடிய அருணாச்சல் ஸ்கவுட்சின் வீரர்கள் பெரும்பாலும் திபெத்தியர்கள் மற்றும் நேபாள நாட்டு கூர்க்கா இளைஞர்களைக் கொண்டு நிறுவப்பட்டதாகும். தேர்வு செய்யப்பட்ட லடாக் ஸ்கவுட்ஸ் வீரர்கள் போன்று அருணாச்சல் ஸ்கவுட்ஸ் வீரர்களுக்கு 42 வார போர்ப் பயிற்சி வழங்கப்படுகிறது.
# அருணாச்சல் சாரணர்கள்

## இதனையும் காண்க

- லடாக் ஸ்கவுட்ஸ்
- சிக்கிம் ஸ்கவுட்ஸ்
- சிறப்பு எல்லைப்புறப் படை
# ராஜ்யா ராணி விரைவு வண்டி

**ராஜ்ய ராணி விரைவுவண்டி** (*Rajya Rani Express*) வகை தொடர்வண்டிகள் இந்தியாவில் , மாநில தலைநகரங்களையும், அம்மாநிலத்தின் முக்கிய நகரங்களையும் இணைக்கும் விரைவுவண்டி ஆகும். இவ்வகை தொடர்வண்டிகள் இந்திய இரயில்வேயால் இயக்கப்படுகிறது.
# ராஜ்யா ராணி விரைவு வண்டி

## வரலாறு

*ராஜ்யா* என்ற சொல்லுக்கு **மாநிலம்** என்று பொருள். *ராணி* என்றால் **அரசி** என்று பொருள். ராஜ்யா ராணி தொடர்வண்டி, ஜெய்பூரின் முன்னாள் ராணியும், கூச் பெஹாரின் முன்னாள் இளவரசியுமான **காயத்திரி தேவியின்** நினைவாக இயக்கப்படுகிறது.  
இவ்வகைத் தொடர்வண்டிகளை இயக்கும் திட்டம், 2011- ஆம் ஆண்டின் மத்திய அரசின் ரயில்வே நிதியறிக்கையில் அறிவிக்கப்பட்டது. நாட்டின் முதல் ராஜ்ய ராணி வகை விரைவு வண்டி பெங்களூருக்கு மைசூருக்கும் இடையில் 01.07.2011 அன்று இயக்கப்பட்டது .
# ராஜ்யா ராணி விரைவு வண்டி

## பயன்பாட்டில் உள்ள சேவைகள்

| 1 | 16557/16558 | பெங்களூரு - மைசூரு | 139 | 01 சூலை 2011 |  |
| --- | --- | --- | --- | --- | --- |
| 2 | 11003/11004 | தாதர் - சாவந்தவாடி ரோடு | 497 | 01 சூலை 2011 |  |
| 3 | 22861/22862 | ஷாலிமார் - ஆத்ரா | 283 | 01 அக்டோபர் 2011 |  |
| 4 | 22161/22162 | போபால் - தமோ | 291 | 12 நவம்பர் 2011 |  |
| 5 | 16349/16350 | கொச்சுவேலி - நிலம்பூர் ரோடு | 443 | 16 நவம்பர் 2011 |  |
| 6 | 18117/18118 | ரூர்கேலா - குனுபூர் | 798 | 16 நவம்பர் 2011 |  |
| 7 | 15417/15418 | அலிபூர்துவார் - சில்காட் டவுன் | 460 | 14 பிப்ரவரி 2012 |  |
| 8 | 22453/22454 | மீரட் - லக்னோ | 459 | 11 மார்ச் 2012 |  |
| 9 | 176111/17612 | நந்தேட் - மும்பை | 604 | 10 ஜனவரி 2020 |  |
| 10 | 12567/12568 | சஹார்ஸா - பாட்னா | 214 | 18 மார்ச் 2012 | } |
# சக் பெரி

**சக் பெரி** [18 அக்டோபர் 1926 - 18 மார்ச் 2017] ஒரு அமெரிக்க பாடகரும் பாடலாசிரியரும் இசையமைப்பாளரும் ஆவார். இவர் 'ஊசல் சுற்றாட்டு இசையின் தந்தை' என்று சிறப்பிக்கப்படுகிறார். *மேபிலீன்* (1955), *ரோல் ஓவர் பீத்தோவன்* (1956), *ராக் அண்டு ரோல் மியூசிக்* (1957), *ஜானி பி. குட்* (1958) உள்ளிட்ட சிறந்த பாடல்களைத் தந்துள்ளார். அவரது கித்தார் தனியிசைகளும் மேடை சாகசங்களும் பெரும் தாக்கத்தை ஏற்படுத்தின. இவரது இசை ஆக்கங்களுக்காக 1986ஆம் ஆண்டு *ராக் அண்டு ரோல் ஹால் ஆவ் ஃபேமில்* இவரது பெயர் ஏற்றுக்கொள்ளப்பட்டது.
# சக் பெரி

## ஆரம்பகால வாழ்க்கை

அமெரிக்காவின் மிசூரி மாநிலத்திலுள்ள செயின்ட் லூயியில் வாழ்ந்த ஹென்றி வில்லியம் பெரி (தந்தை) மார்த்தா பெல் தம்பதியருக்குக் கடைசியாகப் பிறந்தார் சக் பெரி. சக்கின் தந்தை ஒரு ஒப்பந்தகராகவும் தாய் பள்ளி முதல்வராகவும் இருந்தனர். பள்ளியில் இருந்த காலத்தில் ஆயுதமேந்தியத் திருட்டிற்காக சீர்திருத்தப் பள்ளிக்குச் சென்றார். 1948ல் தெமெட்டா சக்ஸை மணந்தார்; சக்-தெமெட்டா தம்பதியருக்கு டார்லின் பெரி என்ற மகள் 1950ல் பிறந்தார். சிலகாலம் தொழிற்சாலைப் பணிகளையும் சிலகாலம் ஒப்பனை செய்யும் தொழிலையும் சக் செய்து வந்தார். 1950களின் தொடக்கத்தில் உள்ளூர் குழுக்களுடன் இணைந்து பாடி வந்தார். டீ போன் வாக்கரின் கித்தார் வாசிப்பும் சாகசங்களும் அவரைக் கவர்ந்தன. அவரது நண்பரான இரா ஹாரிசிடம் கித்தார் இசையைக் கற்றுத் தேர்ந்தார்.
# கோபிநாதன்

**கோபிநாதன்** என்பது இந்தியாவின் தென் மாநிலங்களான கேரளம், தமிழ்நாடு, கர்நாடகம் ஆந்திரா போன்ற மாநிலங்களில் 1950 கள் மற்றும் 1960 களில் முன்னேறிய இந்து குடும்பங்களில் பயன்படுத்தப்பட்ட பெயராகும். இளம் பெண்களைக் காக்கும் நாயகனாகக் கருதப்படும் கிருஷ்ணரிடமிருந்து இந்த பெயர் உருவானது. அவர் நாதன் என்று அழைக்கப்படுகிறார், அதாவது கோபிகைகளின் '(பெண்கள்') கனவு நாயகன். இந்த பெயர் 1970 களில் இருந்து நவீன பெயர் என்பதற்கான முக்கியத்துவத்தை இழந்தது.
# கோபிநாதன்

## இயற்பெயர்

கோபிநாதனை இயற்பெயராக கொண்ட குறிப்பிடத்தக்க நபர்கள் பின்வருமாறு:  
- கோபிநாதன் ராமச்சந்திரா (பிறப்பு 1989), மலேசிய கால்பந்து வீரர்
- கோபிநாதன் பிள்ளை (1921-2002), ஒரு இந்திய அரசியல்வாதி
# கோபிநாதன்

## குடும்ப பெயர்

கோபிநாதனை குடும்பப்பெயராக கொண்ட குறிப்பிடத்தக்க நபர்கள் பின்வருமாறு:  
- இராசேசு கோபிநாதன்
- கே. கோபினாதன்
- லெட்சுமி கோபிநாதன்
- பி. கோபினாதன் நாயர்
- பி. கோபினாதன்
- இந்துமதி கோபிநாதன்
- ஆஷா கோபிநாதன்
# கனகரத்தினம்

**கனகரத்தினம்** (*Kanagaratnam*) என்பது ஒரு தமிழ் ஆண் இயற் பெயர் ஆகும். தமிழ் பாரம்பரியம் காரணமாக, இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.
# கனகரத்தினம்

## குறிப்பிடத்தக்க நபர்கள்

### இயற்பெயர்

- ஆ. கனகரத்தினம் (பிறப்பு 1873), இலங்கை வழக்கறிஞரும் அரசியல்வாதியும்
- க. கனகரத்னம் (1892-1952), இலங்கை அரசியல்வாதி
- ம. கனகரத்தினம் (1924-1980), இலங்கை அரசியல்வாதி
- ச. கனகரத்தினம் (பிறப்பு 1946), இலங்கை அரசியல்வாதி
- எஸ். ஓ. கனகரத்தினம் (1880-1938), இலங்கை அரசியல்வாதி
- விந்தன் கனகரத்தினம், இலங்கை அரசியல்வாதி
- இரா. கனகரத்தினம் (1934 -2016) இலங்கை பண்பாட்டு செயற்பாட்டாளர்
- இரா. வை. கனகரத்தினம் (1946-2016) இலங்கை பேராசிரியர், ஆய்வாளர்
- ராஜகுரு சேனாதிபதி கனகரத்தினம் (இறப்பு: 2014) இலங்கை வானொலி அறிவிப்பாளர்
- த. கனகரத்தினம் (இலங்கையைச் சேர்ந்த பன்மொழிப் புலவர்)
# கனகரத்தினம்

## குறிப்பிடத்தக்க நபர்கள்

### குடும்பப் பெயர்

- தினேஷ் கனகரத்தினம் (பிறப்பு 1981), இலங்கை இசைக்கலைஞர்
- கனகரத்தினம் தவலிங்கம், இலங்கை புவியியலாளர்
- நித்தி கனகரத்தினம் இலங்கையைச் சேர்ந்த உழவியல் அறிஞரும், பொப்பிசைப் பாடகரும்
# கனகசபை

**கனகசபை** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.  
கனகசபை என்பது இந்தியாவின் தமிழ்நாட்டின் சிதம்பரத்தில் உள்ள சைவ சமயக் கடவுளான சிவன் கோவிலில் உள்ள அவையின் தமிழ் பெயர். இந்த கோவிலில் பிரதான தெய்வமானவர் நடனமாடும் வடிவத்தில் உள்ளார். இவர் பொதுவாக நடராசர் என்று அழைக்கப்படுகிறார். *கனகசபை* என்பது இரண்டு தமிழ் சொற்களின் கலவையாகும், கனகம் என்றால் தங்கம் என்றும் *சபை* என்றால் அவை என்றும் பொருளாகும். இந்த தெய்வத்தின் சிலை வடிவம் பாரம்பரிய இந்திய நடன வடிவங்களில் ஒன்றான பரதநாட்டியம் நிகழ்த்துவதாக நம்பப்படுவதால், தங்கத்தால் ஆன அவை என்ற பொருளில், கனகசபை என்று அழைக்கப்படுகிறது. சிதம்பரம் கோயிலுக்கு கனகசபை என்ற பாரம்பரிய பெயரும் உண்டு. இது *பொன்னம்பலம்* என்ற தமிழ்ப் பெயரின் சமசுகிருதமயமாக்கப் பெயராகும்.
# கனகசபை

## குறிப்பிடத்தக்க நபர்கள்

### இயற்பெயர்

- அம்பலவாணர் கனகசபை (1856-1927), இலங்கை வழக்கறிஞர்
- ஆர். கனகசபை பிள்ளை, இந்திய அரசியல்வாதி
- வி. கனகசபைப் பிள்ளை (1855-1906) ஒரு தமிழறிஞர்
- கனகசபை சிவகுருநாதன் (1920-2003) பல்துறை எழுத்தாளரும், சமூக சேவையாளரும்.
- த. கனகசபை தமிழக எழுத்தாளர்
# கனகசபை

## குறிப்பிடத்தக்க நபர்கள்

### குடும்ப பெயர்

- கனகசபை குணாலன் (பிறப்பு 1942), சிங்கப்பூர் விளையாட்டு வீரர்
- திலோராஜ் கனகசபை (பிறப்பு 1955) இலங்கை பாதிரியார்
- கனகசபை கணேசலிங்கம் (1938-2006), இலங்கை அரசியல்வாதி
- கனகசபை பத்மநாதன் (1948-2009), இலங்கை அரசியல்வாதி
- தன்மன்பிள்ளை கனகசபை (பிறப்பு 1939), இலங்கை அரசியல்வாதி
- கனகசபை குணரத்தினம் (1917-1989) இலங்கைத் திரைப்படத் தயாரிப்பாளரும், விநியோகத்தரும்
# கந்தையா

**கந்தையா** என்பது ஒரு தமிழ் ஆண் இயற்பெயராகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.
# கந்தையா

## குறிப்பிடத்தக்க நபர்கள்

### இயற்பெயர்

- பொன். கந்தையா (1914-1960), இலங்கை அரசியல்வாதி
- வே. அ. கந்தையா (1891-1963), இலங்கை அரசியல்வாதி
- ஆ. கந்தையா (1928-2011) ஈழத்துத் தமிழறிஞரும் எழுத்தாளரும்
- ந. சி. கந்தையா பிள்ளை (1893 - 1967)
# கந்தையா

## குறிப்பிடத்தக்க நபர்கள்

### குடும்ப பெயர்

- ஆறுமுக கந்தையா பிரேமச்சந்திரன் (பிறப்பு 1957), இலங்கை அரசியல்வாதி
- ஆறுமுகம் கந்தையா சர்வேஸ்வரன், இலங்கை அரசியல்வாதி
- கந்தையா அருளானந்தன் (1925-2004), இலங்கை பொறியாளர் மற்றும் கல்வியாளர்
- கந்தையா பாலசேகரன் (1965-2008), இலங்கை புரட்சியாளர்
- கந்தையா பாலேந்திரா (பிறப்பு 1940), இலங்கை தொழிலதிபர்
- கந்தையா டேவிட் அருள்பிரகாசம் (1931-2003), இலங்கை கல்வியாளர்
- கந்தையா கமலேஸ்வரன் (பிறப்பு 1934), ஆஸ்திரேலிய பாடகர்
- கந்தையா கனகரத்தினம் (1892-1952), இலங்கை அரசியல்வாதி
- கந்தையா நவரத்னம் (பிறப்பு 1935), இலங்கை அரசியல்வாதி
- கந்தையா நீலகண்டன் (பிறப்பு 1947), இலங்கை வழக்கறிஞர்
- கந்தையா சிவநேசன், இலங்கை அரசியல்வாதி
- கந்தையா திருப்பண்சம்பண்டபில் பிரான்சிஸ் (1939–2013), இலங்கை துடுப்பட்ட அதிகாரி
- கந்தையா உலகநாதன் (1966-2006), இலங்கை புரட்சியாளர்
- கந்தையா வைத்தியநாதன் (1896-1965) இலங்கைத் தமிழ் அரசியல்வாதி
- கந்தையா குணரத்தினம் (1934–2015) இலங்கைத் தமிழ் இயற்பியலாளரும், கல்வியாளரும்
- கந்தையா குமாரசாமி
- கந்தையா சர்வேஸ்வரன் இலங்கைத் தமிழ் அரசியல்வாதி
# ஐ-6கே

**ஐ-6கே** (I-6K) என்பது இந்திய விண்வெளி ஆய்வு மையம் (இஸ்ரோ) உருவாக்கிய செயற்கைக்கோள் ஆகும். இவை 4,000 முதல் 6,500 கிலோ எடைப்பிரிவில் தயாரிக்கப்படும் தொடர்பு செயற்கைக்கோள் வகையாகும். ஐ-6கே என்பதில் ஐ என்பது இந்தியத் தேசிய செயற்கைக்கோள் தொகுதி என்பதன் ஆங்கில முதல் எழுத்தான "I" ஆகும். 6 என்பது இது 6,000 கிலோ வரையிலான எடையினை ஆதரிக்கக்கூடிய செயற்கைக்கோள் என்பதாகும். ஐ -6 கே செயற்கைகோளால் 10 முதல் 15 கிலோவாட் வரை நேர் மின்னோட்ட சக்தியை வழங்க முடியும்.
# மசூந்தா ஏரி

**மசூந்தா ஏரி** (*Masunda Lake*) இந்தியாவின் மகாராட்டிர மாநிலம் தானே நகரில் அமைந்துள்ள ஓர் ஏரியாகும். தலவ்பாலி ஏரி என்றும் இதை அழைக்கிறார்கள். 19.11 வடக்கு மற்றும் 72.58 கிழக்கு என்ற அடையாள ஆள்கூறுகளில் மசூந்தா ஏரி அமைந்துள்ளது. மகாராட்டிரா மாநிலத்தின் மிக அழகிய ஏரிகளில் ஒன்றாகவும் இது கருதப்படுகிறது. ஏரியில் ஒரு சிறிய தீவும் அங்கு சிவன் கோயில் ஒன்றும் அமைந்துள்ளன.
மிகவும் பிரபலமான மசூந்தா ஏரியில் படகு மற்றும் நீர் துள்ளுந்து வசதிகள் செய்யப்பட்டுள்ளன. ஏரியின் முன்புறத்தில் பொழுபோக்குக்கான பிரபல கத்கரி இரங்காயதன் என்ற நாடக அரங்கம் உள்ளது. இது மகத்தான கலாச்சார முக்கியத்துவம் வாய்ந்த தளமாகும்.
# மசூந்தா ஏரி

## வரலாறு

முன்னதாக மசூந்தா ஏரி கிழக்கில் கோபனேசுவர் மந்திர் வரை நீட்டிக்கப்பட்டிருந்தது. ஆனால் 1950 ஆம் ஆண்டுகளில் ஒரு புதிய சாலையின் கட்டுமானம் காரணமாக அதன் பரப்பளவு கடுமையாகக் குறைந்து போனது.
# மசூந்தா ஏரி

## போக்குவரத்து வசதி

மசூந்தா ஏரி தானே இரயில் நிலையத்திலிருந்து சுமார் 15 நிமிடங்கள் நடந்து செல்லும் தொலைவில் உள்ளது. உள்ளூர் மக்களுக்கு மாலை நேர ஓய்வு மற்றும் படகு சவாரி போன்ற பொழுதுபோக்கு நடவடிக்கைகளுக்கு மிகவும் பிடித்த இடமாக உள்ளது.
# மசூந்தா ஏரி

## மேற்கொள்கள்

- உப்வான் ஏரி
- இரைலாதேவி ஏரி
# பிலாசுபூர் வானூர்தி நிலையம்

**பிலாசுபூர் வானூர்தி நிலையம்** (*Bilaspur Airport*) பிலாசா தேவி கெவத் விமான நிலையம் என்றும் அழைக்கப்படுகிறது. இது இந்தியாவின் சத்தீசுகர் மாநிலத்தில் பிலாசுப்பூருக்கு தெற்கே சாகர்பட்டாவில் 6.2 மி தொலைவில் அமைந்துள்ளது. இது இந்திய வானூர்தி நிலைய ஆணையத்திற்குச் சொந்தமானது. 1980களில், போபால் மற்றும் தில்லிக்கு விமான பயணங்களை மேற்கொள்ள இந்த விமான நிலையத்தை வாயுடூட் பயன்படுத்தியது. தற்போது விமான நிலையத்திலிருந்து வர்த்தக திட்டமிடப்பட்ட விமானம், தில்லி, ஜபல்பூர், பிரயாகராஜ் செல்லும் வழிகள் 2021 மார்ச் 1 ஆம் தேதி திட்டமிடப்பட்டுள்ளன. ஜனவரி 27, 2021 அன்று பிலாசுபூர் விமான நிலையம் (72 இருக்கைகள் கொண்ட விமானம் 3 சி விஎஃப்ஆர் வகை) வணிக விமானங்களை இயக்குவதற்கான பொது விமான போக்குவரத்து இயக்குநரகத்திடமிருந்து (இந்தியா) வணிக உரிமத்தைப் பெற்றது. பிப்ரவரி 2, 2021 அன்று, மத்திய பொது விமானப் போக்குவரத்து அமைச்சர் ஹர்தீப் சிங் பூரி, பிலாசுபூர் விமான நிலையத்திலிருந்து 2021 மார்ச் 1 முதல் பிரயாகராஜ், டெல்லி, போபால், ஜபல்பூர் வரை வணிக விமானச் சேவைகள் இயக்கப்படும் என்று அறிவித்தார்.
# பிலாசுபூர் வானூர்தி நிலையம்

## வரலாறு

இந்த வானூர்தி நிலையம் 1942ஆம் ஆண்டில் கட்டப்பட்ட இது பிரித்தானிய இந்தியாவின் மத்திய மாகாணங்களில் RAF பிலாஸ்பூர் ராயல் விமானப்படை (RAF) நிலையம் எனத் திறக்கப்பட்டது. இரண்டாம் உலகப் போரின் போது இந்த விமானநிலையம் பயன்படுத்தப்பட்டது. இது படை எண் 267, படை எண் 96, படை எண் 10 மற்றும் பிற பிரிவுகளால் பயன்படுத்தப்பட்டது. பின்னர் 1945இல் மூடப்பட்டது. கிரேட் பிரிட்டனிலிருந்து இந்தியாவுக்குச் சுதந்திரம் வழங்கப்பட்ட பின்னர், விமானநிலையம் இந்திய அரசின் கட்டுப்பாட்டிற்கு மாற்றப்பட்டது. பொது விமான இயக்குநரகம் (டி.ஜி.சி.ஏ) விமான நிலையத்தின் கட்டுப்பாட்டை எடுத்துக் கொண்டது. இதைத் தொடர்ந்து பொது விமான போக்குவரத்து அமைச்சகத்தின் கட்டுப்பாட்டில் இந்நிலையம் உள்ளது.  
1988இல் பிலாசுபூர் நாக்பூர், அவுரங்காபாத் மும்பை, ராய்ப்பூர், போபாலுடன் வாயுத்சேவை மூலம் விமானச் சேவையிலிருந்தது.  
இந்திய ராணுவம் விமான நிலையத்தைக் கையகப்படுத்திச் சிறப்புப் படையினருக்கான பயிற்சி வசதியை நிறுவ விரும்பியது. இமாச்சலப் பிரதேசத்தின் நஹானில் தற்போதுள்ள பாரா மிலிட்டரி கமாண்டோ பயிற்சி வசதி சத்தீஸ்கரின் பிலாசுபூருக்கு மாற்றப்பட உள்ளது. இராணுவம் முழு விமான நிலையத்தையும் பயன்படுத்த விரும்புகிறது, அதே நேரத்தில் இந்திய வானூர்தி நிலைய ஆணையம் 377 ஏக்கர் பகுதியினைப் பிரித்து 56 ஏக்கர் பகுதியில் பொது போக்குவரத்திற்குத் தக்க வைத்துக் கொண்டுள்ளது. 7 டிசம்பர் 2018 அன்று பிலாடுபூர் விமான நிலையம் (19 இருக்கைகள் கொண்ட விமானம் 2 சி விஎஃப்ஆர் வகை) வணிக விமானங்களுக்கான இயக்க உரிமத்தை சிவில் ஏவியேஷன் இயக்குநரகம் (இந்தியா) பெற்றது. ஜனவரி 27, 2021 அன்று பிலாசுபூர் விமான நிலையம் 72 இருக்கை விமானம் 3 சி விஎஃப்ஆர் வகை) வணிக விமானங்களை இயக்குவதற்கான
# பிலாசுபூர் வானூர்தி நிலையம்

## அமைப்பு

விமானநிலையத்தின் உயரம் கடல் மட்டத்திலிருந்து 276 மீட்டர் உயரத்தில் உள்ளது.  
ஓடுபாதை 17/35 1,535 மீட்டர் நீளமும் 30 மீட்டர் அகலமும் இரு முனைகளிலும் திரும்பக்கூடிய பகுதிகளைக் கொண்டுள்ளது. ஒரு 630 மீட்டர் நீளமுள்ள நடையோடு பாதை ஒரு சிறிய ஓடுபாதை இணைக்கும் [[உலங்கு வானூர்தி இறங்குமிடம் கவச பகுதியும் உள்ளது.  
போயிங் 737 மற்றும் ஏர்பஸ் ஏ 320 போன்ற வணிக விமானங்களுக்கு ஓடுபாதை மிகவும் சிறியது. இதற்கு 2,190 மீட்டர் நீளமும் 45 மீட்டர் அகலமும் (6,860&nbsp;அடி.) புறப்படும் தூரம் தேவை. இதனால் ஏர் ஏசியா இந்தியா மற்றும் கோஏர் போன்ற பல குறைந்த கட்டண சிறிய வகை விமானச் சேவை தற்பொழுது நடைபெறுகிறது. ஓடுபாதை மேம்படுத்தப்படாவிட்டால் விமான நிலையத்திற்குச் சேவை செய்ய முடியாது.
# எம். சேனாதிபதி

**எம்.சேனாதிபதி** என்பவர் தமிழக ஓவியர்களுள் ஒருவர். இவர் நடிகர் சிவக்குமாரின் ஓவியக் கல்லூரி தோழரும் ஆவார். இவர் லலித் கலா அகாடமியின் தேர்வுக்குழு உறுப்பினராக இருந்தவர். இவர் சென்னை சோழமண்டலம் ஒவிய கிராமத்தின் தலைவராவார். தமிழக அரசின் கலைமாமணி விருது பெற்ற ஓவியர்.
# எம். சேனாதிபதி

## வாழ்க்கை வரலாறு

இவர் 1939 ஆம் ஆண்டு சென்னையில் பிறந்தார். 1965 ஆம் ஆண்டில் சென்னை அரசு கலை மற்றும் கைவினைக் கல்லூரியில் வரைதல் மற்றும் ஓவியம் குறித்த பட்டம் பெற்றார். 1959 முதல் 1965 வரை நடிகர் சிவக்குமாரும் இவருடன் சேர்ந்து ஓவியக்கல்லூரியில் பயின்றார். இவருடைய திருமணம் 1965-ல் ஓவியக்கல்லூரி படிப்பு முடியும் முன்பாகவே ஏப்ரல் 19-ம் தேதி சைதாப்பேட்டையில் நடைப்பெற்றது. இவர் ஈஞ்சம்பாக்கத்தில் கிழக்கு கடற்கரை சாலையில் உள்ள சோழமண்டலம் எனும் பகுதியில் வசித்தார். இவருக்கு சரவணன் என்ற மகனும், ஹேமலதா என்று மகளும் உள்ளனர். இருவரும் ஓவியங்கள்.
# எம். சேனாதிபதி

## உலக ஓவியக்கலை ஆய்வு

1988 ஆம் ஆண்டு முதல் லண்டன், பிரான்ஸ், ஹாலந்து, பெல்ஜியம் மற்றும் மேற்கு ஜெர்மனி ஆகிய நாடுகளுக்குச் செல்ல பிரித்தானிய கவுன்சில் மானியம் தந்தது. அந்நாடுகளின் கலாச்சாரம், ஓவிய பண்பாடு ஆகிய ஆய்வை மேற்கொண்டார். 2006-லிருந்து 2016-க்குள் சீனா, மலேசியா, சிங்கப்பூர், அமெரிக்கா, துபாய், அபுதாபி என பல நாடுகளுக்கும் சென்று அந்த நாட்டின் ஓவியக்கலை வளர்ச்சியை அறிந்துள்ளார்.
# எம். சேனாதிபதி

## கண்காட்சி

பல ஓவியக் கண்காட்சிகளை சென்னை, பெங்களூரு, பம்பாய், கொல்கத்தா போன்ற நகரங்களில் பல முறை நடத்தியுள்ளார்.
1987-1988 மற்றும் 1995 இல் லலித் கலா அகாடமியின் தேர்வுக்குழு உறுப்பினராக இருந்தவர். தமிழக அரசின் கலைமாமணி விருது பெற்றவர்.  
சேனதிபதி இந்தியக் கடவுள்களை பிரதிநிதித்துவம் செய்யும் ஓவியங்களுக்காக அறியப்படுகிறார். இந்திய தொன்மவியல் சார்ந்த பாடங்களை கலைவடிவாக எடுப்பதில் வல்லராக இருந்தார்.
# எம். சேனாதிபதி

## விருதுகள்

- 1988 பிரித்தானிய கவுன்சில் கிராண்ட்
- 1984-88 சீனியர் பெல்லோஷிப், கலாச்சாரத் துறை, இந்திய அரசு, புது தில்லி
- 1981 ஆண்டு கண்காட்சி விருது.
- 1981 - தமிழ்நாடு ஓவியம் நுண்கலை குரு விருது, சென்னை தமிழ்நாடு லலித் கலா அகாடமி.
# எம். சேனாதிபதி

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# மலாக்கா மாநிலத்தின் தமிழ்ப்பள்ளிகள்

மலேசியா; மலாக்கா மாநிலத்தில் உள்ள 3 மாவட்டங்களிலும் மொத்தம் 21 தமிழ்ப்பள்ளிகள் உள்ளன. 2020-ஆம் ஆண்டில், மலேசியக் கல்வியமைச்சு வெளியிட்ட புள்ளிவிவரங்களின் படி, 2,375 மாணவர்கள் கல்வி பயில்கிறார்கள். 332 ஆசிரியர்கள் பணி புரிகிறார்கள்.
# மலாக்கா மாநிலத்தின் தமிழ்ப்பள்ளிகள்

## மலாக்கா மாநிலத்தில் உள்ள தமிழ்ப்பள்ளிகளின் பட்டியல்

| அலோர் காஜா மாவட்டம் | 10 | 965 | 134 |  |
| --- | --- | --- | --- | --- |
| ஜாசின் மாவட்டம் | 8 | 782 | 119 |  |
| மத்திய மலாக்காமாவட்டம் | 3 | 628 | 79 |  |
| **மொத்தம்** | **21** | **2,375** | **332** | } |
# மலாக்கா மாநிலத்தின் தமிழ்ப்பள்ளிகள்

## மலாக்கா மாநிலத்தில் உள்ள தமிழ்ப்பள்ளிகளின் பட்டியல்

### அலோர் காஜா மாவட்டம்

மலேசியா; மலாக்கா; அலோர் காஜா மாவட்டத்தில் *(Alor Gajah District)* 10 தமிழ்ப்பள்ளிகள் உள்ளன. அவற்றில் 965 மாணவர்கள் பயில்கிறார்கள். 134 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.  
| MBD0061 | அலோர் காஜா | SJK(T) Alor Gajah | **அலோர் காஜா தமிழ்ப்பள்ளி** | 78000 | அலோர் காஜா | 245 | 26 |  |
| --- | --- | --- | --- | --- | --- | --- | --- | --- |
| MBD0062 | டுரியான் துங்கல் | SJK(T) Durian Tunggal | **டுரியான் துங்கல் தமிழ்ப்பள்ளி** | 76100 | டுரியான் துங்கல் | 199 | 17 |  |
| MBD0063 | ரெம்பியா | SJK(T) Rumbia | **ரெம்பியா தமிழ்ப்பள்ளி** | 78000 | அலோர் காஜா | 124 | 11 |  |
| MBD0064 | புலாவ் செபாங் | SJK(T) Ladang Gadek | **காடேக் தோட்டத் தமிழ்ப்பள்ளி** | 73000 | தம்பின் | 37 | 10 |  |
| MBD0066 | திபோங் | SJK(T) Kemuning (H/D) | **கெமுனிங் தோட்டத் தமிழ்ப்பள்ளி (H/D)** | 76460 | திபோங் | 29 | 11 |  |
| MBD0067 | காடேக் | SJK(T) Ldg Kemuning Kru Division | **கெமுனிங் தோட்டத் தமிழ்ப்பள்ளி (குரு)** | 78000 | அலோர் காஜா | 57 | 11 |  |
| MBD0068 | புலாவ் செபாங் | SJK(T) Pulau Sebang | **புலாவ் செபாங் தமிழ்ப்பள்ளி** | 73000 | தம்பின் | 109 | 15 |  |
| MBD0069 | சுங்கை பாரு | SJK(T) Ldg Sg Baru (H/D) | **சுங்கை பாரு தோட்டத் தமிழ்ப்பள்ளி (H/D)** | 78300 | மஸ்ஜித் தானா | 85 | 11 |  |
| MBD0070 | திபோங் தோட்டம் | SJK(T) Ldg Tebong | **திபோங் தோட்டத் தமிழ்ப்பள்ளி** | 76460 | அலோர் காஜா | 36 | 10 |  |
| MBD0097 | திபோங் | SJK(T) Pekan Tebong | **பெக்கான் திபோங் தமிழ்ப்பள்ளி** | 76460 | திபோங் | 44 | 13 | } |
# மலாக்கா மாநிலத்தின் தமிழ்ப்பள்ளிகள்

## மலாக்கா மாநிலத்தில் உள்ள தமிழ்ப்பள்ளிகளின் பட்டியல்

### ஜாசின் மாவட்டம்

மலேசியா; மலாக்கா; ஜாசின் மாவட்டத்தில் *(Jasin District District)* 8 தமிழ்ப்பள்ளிகள் உள்ளன. அவற்றில் 782 மாணவர்கள் பயில்கிறார்கள். 119 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| MBD1051 | பத்தாங் மலாக்கா | SJK(T) Batang Melaka | **பத்தாங் மலாக்கா தமிழ்ப்பள்ளி** | 77500 | சிலாண்டார்
Selandar | 60 | 12 |  |
| --- | --- | --- | --- | --- | --- | --- | --- | --- |
| MBD1052 | ஜாசின் | SJK(T) Jasin | **ஜாசின் தமிழ்ப்பள்ளி** | 77000 | ஜாசின் | 318 | 32 |  |
| MBD1054 | புக்கிட் அசகான் தோட்டம் | SJK(T) Ldg Bukit Asahan | **புக்கிட் அசகான் தோட்டத் தமிழ்ப்பள்ளி** | 77100 | அசகான் | 38 | 13 |  |
| MBD1055 | புக்கிட் காஜாங் தோட்டம் | SJK(T) Ldg Bukit Kajang | **புக்கிட் காஜாங் தோட்டத் தமிழ்ப்பள்ளி** | 77200 | பெம்பான் | 111 | 13 (?) |  |
| MBD1056 | டைமண்ட் ஜூப்ளி தோட்டம் | SJK(T) Ldg Diamond Jubilee | **டைமண்ட் ஜூப்ளி தோட்டத் தமிழ்ப்பள்ளி** | 77000 | ஜாசின் | 71 | 12 |  |
| MBD1057 | ஜாசின் லாலாங் தோட்டம் | SJK(T) Ldg Jasin Lalang | **ஜாசின் லாலாங் தோட்டத் தமிழ்ப்பள்ளி** | 77000 | ஜாசின் | 50 | 10 |  |
| MBD1058 | மெர்லிமாவ் | SJK(T) Merlimau | **மெர்லிமாவ் தமிழ்ப்பள்ளி** | 77300 | மெர்லிமாவ் | 98 | 16 |  |
| MBD1059 | செர்க்காம் தோட்டம் | SJK(T) Ldg Serkam | **செர்க்காம் தோட்டத் தமிழ்ப்பள்ளி** | 77300 | மெர்லிமாவ் | 36 | 11 | } |
# மலாக்கா மாநிலத்தின் தமிழ்ப்பள்ளிகள்

## மலாக்கா மாநிலத்தில் உள்ள தமிழ்ப்பள்ளிகளின் பட்டியல்

### மத்திய மலாக்கா மாவட்டம்

மலேசியா; மலாக்கா; மத்திய மலாக்கா மாவட்டத்தில் *(Central Melaka District)* 3 தமிழ்ப்பள்ளிகள் உள்ளன. அவற்றில் 628 மாணவர்கள் பயில்கிறார்கள். 79 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| MBD2083 | மலாக்கா | SJK(T) Melaka (Kubu) | **மலாக்கா தமிழ்ப்பள்ளி (கூபு)** | 75300 | மலாக்கா | 373 | 44 |  |
| --- | --- | --- | --- | --- | --- | --- | --- | --- |
| MBD2084 | ஆயர் மோலெக் | SJK(T) Bukit Lintang | **புக்கிட் லிந்தாங் தமிழ்ப்பள்ளி** | 75460 | மலாக்கா | 85 | 17 |  |
| MBD2085 | பாயா ரும்புட் | SJK(T) Paya Rumput | **பாயா ரும்புட் தமிழ்ப்பள்ளி** | 76450 | மலாக்கா | 170 | 18 | } |
# மயில் விரிகுடா

**மயில் விரிகுடா** (*Peacock Bay*) இந்தியாவின் மகாராட்டிர மாநிலம் புனே மாவட்டத்தில் உள்ளது. கடக்வாசுலா அணை அமைந்துள்ள ஏரியின் வடகிழக்குப் பகுதியில் ஒரு பகுதியாக மயில் விரிகுடா அமைந்துள்ளது. புனேவின் தேசிய பாதுகாப்பு அகாதமிக்கு இப்பகுதி சொந்தமானதாகும். அதிக எண்ணிக்கையிலான மயில்கள் இருப்பதால் மயில் விரிகுடா என்ற பெயரில் ஏரி அழைக்கப்படுகிறது. மான், சிங்கவால் சோலைமந்திகள் மற்றும் புனுகுப் பூனைகள் போன்ற விலங்குகளும் இங்கு காணப்படுகின்றன. 501 சதுர கிலோமீட்டர்கள் பரப்பளவில் 40 முதல் 120 அடி வரை ஆழம் கொண்டு ஏரி பரந்து விரிந்துள்ளது. ஆண்டுதோறும் இங்கு தேசிய உள்நாட்டு சாம்பியன் பட்டப் போட்டிகள், நீச்சல் போட்டிகள் போன்ற பல்வேறு போட்டிகளை நடைபெறுகின்றன. புனேவில் நீர் விளையாட்டுகளுக்கான ஒரு சிறந்த இடமாக மயில் விரிகுடா கருதப்படுகிறது. விரிகுடா புனேவிலிருந்து 12 கி.மீ தூரத்தில் முத்தா நதியில் அமைந்துள்ளது.
# கொப்பம்பட்டி ஊராட்சி, திருச்சிராப்பள்ளி மாவட்டம்

**கொப்பம்பட்டி ஊராட்சி** (*Koppampatti Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள உப்பிலியாபுரம் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6148 ஆகும். இவர்களில் பெண்கள் 3061 பேரும் ஆண்கள் 3087 பேரும் உள்ளனர்.
# கொப்பம்பட்டி ஊராட்சி, திருச்சிராப்பள்ளி மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ராஜபாளையம்
1. முத்தையம்பாளையம்
1. கொப்பம்பட்டி
1. கொப்பமாபுரி
# காமாட்சிபுரம் ஊராட்சி, திருச்சிராப்பள்ளி மாவட்டம்

**காமாட்சிபுரம் ஊராட்சி** (*Kamatchipuram Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள உப்பிலியாபுரம் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 747 ஆகும். இவர்களில் பெண்கள் 372 பேரும் ஆண்கள் 375 பேரும் உள்ளனர்.
# காமாட்சிபுரம் ஊராட்சி, திருச்சிராப்பள்ளி மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. காமாட்சிபுரம்
# காங்க்ரா வானூர்தி நிலையம்

**காங்க்ரா வானூர்தி நிலையம்** (*Kangra Airport*) என அதிகாரப்பூர்வமாக அறியப்படும் **காங்க்ரா-காகல் வானூர்தி நிலையம்** என்பது இந்திய மாநிலமான இமாச்சலப் பிரதேசத்தில் காகலில் அமைந்துள்ள ஒரு உள்நாட்டு விமான நிலையமாகும்.<nowiki/>இது தரம்சாலாவிலிருந்து 12 கி.மீ. தொலைவில் காங்க்ரா மாவட்டத்தில் காங்க்ரா நகர மையத்திலிருந்து 8 கிலோமீட்டர் தொலைவிலும், காங்க்ராவில் உள்ள தொடருந்து நிலையத்திலிருந்து 14 கிலோமீட்டர் தொலைவிலும் அமைந்துள்ளது. காங்க்ரா விமான நிலையம் பதான்கோட்-மண்டி என்.எச் 154இல் அமைந்துள்ளது. காங்க்ரா விமான நிலையம் இமாச்சலப் பிரதேசத்தின் மிகப்பெரிய விமான நிலையமாகும்.
# காங்க்ரா வானூர்தி நிலையம்

## அமைப்பு

இந்த விமானநிலையம் கடல் மட்டத்திலிருந்து 2492 அடி உயரத்தில் 1269 ஏக்கர் பரப்பளவில் அமைந்துள்ளது. இந்த விமான நிலையத்தில் ஒரு அஸ்பால்ட் ஓடுபாதை உள்ளது. இது 15/33, 1372 மீட்டர் நீளம் மற்றும் 30 மீட்டர் அகலம் கொண்டது. இதன் 300 பை 200 அடி ஏப்ரன் ஏடிஆர் -72 போன்ற 2 டர்போபிராப் விமானங்களுக்கு விமான நிறுத்தும் இட வசதியினை வழங்குகிறது. அதே நேரத்தில் இதன் முனையக் கட்டிடம் 100 பயணிகளைக் கையாளும் வகையில் அமைக்கப்பட்டுள்ளது.  
ஊடுருவல் உதவிகளில் PAPI விளக்குகள் மற்றும் NDB ஆகியவை அடங்கும்.
# காருகுடி ஊராட்சி, திருச்சிராப்பள்ளி மாவட்டம்

**காருகுடி ஊராட்சி** (*Kaarukudi Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றிலிருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2076 ஆகும். இவர்களில் பெண்கள் 1001 பேரும் ஆண்கள் 1075 பேரும் உள்ளனர்.
# காருகுடி ஊராட்சி, திருச்சிராப்பள்ளி மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பெரிய காருகுடி
1. சின்ன காருகுடி
1. காருகுடி
# முத்தம்பட்டி ஊராட்சி, திருச்சிராப்பள்ளி மாவட்டம்

**முத்தம்பட்டி ஊராட்சி** (*Muthampatti Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
# முத்தம்பட்டி ஊராட்சி, திருச்சிராப்பள்ளி மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. அழிஞ்சிப்பள்ளம்
1. மேட்டுப்பட்டி
1. முத்தம்பட்டி
# பைத்தம்பாறை ஊராட்சி, திருச்சிராப்பள்ளி மாவட்டம்

**பைத்தம்பாறை ஊராட்சி** (*Paithamparai Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2682 ஆகும். இவர்களில் பெண்கள் 1322 பேரும் ஆண்கள் 1360 பேரும் உள்ளனர்.
# பைத்தம்பாறை ஊராட்சி, திருச்சிராப்பள்ளி மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பைத்தம்பாறை
# த வைல்ட் பஞ்ச்

**த வைல்ட் பஞ்ச்** (**The Wild Bunch**) என்பது 1969 ஆம் ஆண்டு வெளிவந்த அமெரிக்க, மாற்றியமைக்கப்பட்ட மேற்கத்தியத் திரைப்படமாகும். இத்திரைப்படத்தைச் சாம் பெக்கின்பா இயக்கியிருந்தார். வில்லியம் கோல்டன்மற்றும் எர்னஸ்ட் போர்க்னைன் ஆகியோர் இத்திரைப்படத்தில் நடித்திருந்தனர். வன்முறை மற்றும் தாங்கள் பிழைப்பதற்காக எத்தகைய செயல்களையும் செய்யக்கூடிய மனிதர்களைப் பற்றிய சித்தரிப்பு ஆகியவை காரணமாக இந்த திரைப்படம் சர்ச்சைக்குரியதாக இருந்தது. இந்த திரைப்படம் ஒரு சில புரட்சிகரமான சினிமா தொழில்நுட்பங்களையும் 1969ஆம் ஆண்டு பயன்படுத்தியது.
# எ ரிவர் ரன்ஸ் துரு இட் (திரைப்படம்)

**எ ரிவர் ரன்ஸ் துரு இட்** (**A River Runs Through It**) என்பது 1992ஆம் ஆண்டு வெளிவந்த அமெரிக்க நாடகத் திரைப்படமாகும். இத்திரைப்படத்தை ராபர்ட் ரெட்போர்டு இயக்கியிருந்தார். முக்கியக் கதாபாத்திரத்தில் பிராட் பிட் நடித்திருந்தார். 1976 ஆம் ஆண்டு வெளிவந்த பகுதியளவு சுயசரிதையை அடிப்படையாகக் கொண்டு இந்தத் திரைப்படம் எடுக்கப்பட்டது. இத்திரைப்படம் சிறந்த ஒளிப்பதிவிற்கான அகாதமி விருதை வென்றது.
# ஜெரமையா ஜான்சன் (திரைப்படம்)

**ஜெரமையா ஜான்சன்** (**Jeremiah Jonson**) என்பது 1972 ஆம் ஆண்டு வெளிவந்த அமெரிக்க மேற்கத்தியத் திரைப்படமாகும். இந்தத் திரைப்படத்தை சிட்னி போலக் இயக்கியிருந்தார். இத்திரைப்படத்தில் ராபர்ட் ரெட்போர்டு நடித்திருந்தார். புராண மலை மனிதனாகிய ஜான் ஜெரமையா ஜான்சனின் வாழ்க்கையை பகுதியளவு அடிப்படையாகக்கொண்டு இந்தத் திரைப்படம் தயாரிக்கப்பட்டது.
# தேசிய வேளாண் அறிவியல் கழகம்

**தேசிய வேளாண் அறிவியல் கழகம்** (*National Academy of Agricultural Sciences*)(NAAS) என்பது 1990ஆம் ஆண்டில் நிறுவப்பட்ட இந்திய அரசாங்க நிதியுதவி பெறும் நிறுவனம் ஆகும். இது பயிர் வளர்ப்பு, கால்நடை வளர்ப்பு, மீன்வளம் மற்றும் வேளாண் வனவியல் ஆகிய துறைகளில் ஆராய்ச்சித் தளமாகும். வேளாண் மற்றும் வேளாண் தொழில்துறை சமூகங்களுடன் கலந்துரையாடலில் கொள்கை தொகுப்பாளர்களுக்கான ஒருங்கிணைப்புத் தளமாக செயல்படுகிறது. இதனுடைய செயல் அலுவலகம் புதுதில்லி, பூசாவில் உள்ள தேசிய விவசாய அறிவியல் மையம் வளாகத்தினுள் அமைந்துள்ளது.
# தேசிய வேளாண் அறிவியல் கழகம்

## சுயவிவரம்

### பார்வை

வேளாண்மை தொடர்பான அனைத்து கொள்கை சிக்கல்களிலும் அறிவியல் சமூகத்தின் கருத்துக்களை வழங்குவதற்கும், திறமைகளை ஊக்குவிப்பதற்கும், அறிவியலில் சிறந்து விளங்குவதற்கும் ஒரு நம்பகமான சிந்தனைக் குழுவாக அங்கீகாரம் பெறுவது, இது ஒரு துடிப்பான பண்ணைத் துறையுடன் தேசிய பொருளாதாரத்தின் வளர்ச்சிக்கு ஒரு சக்திவாய்ந்த கருவியாக அமைகிறது
# தேசிய வேளாண் அறிவியல் கழகம்

## சுயவிவரம்

### நோக்கம்</>

- சுற்றுச்சூழல் ரீதியாக நிலையான விவசாயத்தை ஊக்குவித்தல்,
- வேளாண் துறையில் தனிப்பட்ட விஞ்ஞானிகளின் சிறப்பை அங்கீகரித்து ஊக்குவித்தல்,
- நாட்டிலுள்ள பல்வேறு நிறுவனங்கள் மற்றும் அமைப்புகளில் உள்ள ஆராய்ச்சியாளர்கள் மற்றும் உலக அறிவியல் சமூகத்துடன் தொடர்புகளை ஊக்குவித்தல்,
- விவசாய ஆராய்ச்சி மற்றும் வளர்ச்சியின் முன்னேற்றத்திற்கான கொள்கை வகுப்பாளர்களை நோக்கமாகக் கொண்ட குறிப்பிட்ட ஆய்வுகளை வெளியிடுதல், மற்றும்
- இலக்குகளை அடைவதற்குப் பொருத்தமான செயல்களைச் செய்தல்.
# தேசிய வேளாண் அறிவியல் கழகம்

## சுயவிவரம்

### வரலாறு

வேளாண் அறிவியல் கழகம் (என்ஏஏஎஸ்) மறைந்த வேளாண் அறிஞர் முனைவர் பெஞ்சமின் பியாரி பால் யோசனை மற்றும் முயற்சியால் தோன்றியதாகும். இந்திய வேளாண் முன்னேற்றத்தில் குறிப்பிடத்தக்கக் கடமையாற்றியவர் பியாரி பால். இந்திய விவசாய கொள்கைகள் குறித்து முடிவெடுப்பவர்களுக்கு உதவுவதற்காக ஒரு அமைப்பினை அமைப்பதற்கான யோசனையை முதலில் முன்வைத்தார் பால் ஆவார். இக்கழகம் இந்தியாவில் விவசாய வளர்ச்சியை நோக்கமாகக் கொண்டதாக இருக்க, இவரது ஆலோசனையைப் பின்பற்றி, 1990ஆம் ஆண்டில் வேளாண்மை மற்றும் தொடர்புடைய அறிவியல் ஆராய்ச்சிக்கு உதவுவதற்கும், வேளாண் விஞ்ஞானிகளுக்கு விவாதங்களுக்கான ஒரு மன்றமாகவும், வேளாண் தத்துவத்தைப் பரப்புவதற்காகக் கருத்தரங்குகள், மற்றும் மாநாடுகளை ஏற்பாடு செய்வதற்கும் வேளாண் கழகம் உருவாக்கப்பட்டது. ஆரம்பத்திலிருந்தே இச்செயல்களை வேளாண் கழகம் மேற்கொண்டுவருகிறது.  
- நினைவு விருதுகள்
- அங்கீகார விருதுகள்
- இளம் விஞ்ஞானிகள் விருதுகள்
- அறக்கட்டளை விருதுகள்  
மேலும், வேளாண் கழகம் பல்வேறு ஆராய்ச்சி மையங்கள், மாநில வேளாண் பல்கலைக்கழகங்கள் மற்றும் பிற இந்திய வேளாண் ஆராய்ச்சி அமைப்புகளில் பணிபுரியும் இளம் விஞ்ஞானிகளுக்கு ஆதரவளிப்பதை நோக்கமாகக் கொண்டு, மூன்று ஆண்டுக் காலத்திற்கு ஆராய்ச்சி நிதி உதவியினை *நாஸ்-டாடா இளம் விஞ்ஞானிகளின் ஆராய்ச்சி நிதியுதவி* திட்டத்தினை செயல்படுத்துகிறது. இந்த உதவித்தொகைகளுக்கு சர் டோராப்ஜி டாடா அறக்கட்டளை நிதியுதவி அளிக்கிறது.
# தேசிய வேளாண் அறிவியல் கழகம்

## ஆய்விதழ் மதிப்பு

இந்திய வேளாண் ஆராய்ச்சியாளர்களின் ஆய்வுப் பணியினை மதிப்பிடுவதற்காக, வேளாண் குழுமம் ஒரு 'மதிப்பினை' உருவாக்கியுள்ளது. இது பல்வேறு ஆய்விதழ்களை மதிப்பிடுகிறது. இது இரண்டு வெவ்வேறு அளவுகோல்களுடன் இரண்டு பிரிவுகளைக் கொண்டுள்ளது. தாம்சன் ராய்ட்டர்ஸின் தாக்க காரணி (ஆய்விதழ் மேற்கோள் அறிக்கைகள்) கொண்ட பத்திரிகைகளுக்கு 6.00இல் தொடங்கி அதிகபட்சமாக 20.00 என வழங்குகிறது. எந்தவொரு தாக்கக் காரணியையும் கொண்ட மற்றவர்களுக்கு, இது வெளியீட்டின் அதிர்வெண், தலையங்க குழு, வெளிநாட்டிலிருந்து கட்டுரை பங்களிப்புகள், கட்டுரைகளின் மேற்கோள் பகுப்பாய்வு போன்ற பல்வேறு நடவடிக்கைகளைப் பயன்படுத்துகிறது. ஆண்டு 2016 / மதிப்பிடப்பட்டது பத்திரிகைகள் காணப்படுகின்றன பெற்றது இங்கே .
# தேசிய வேளாண் அறிவியல் கழகம்

## வெளியீடுகள்

தேசிய வேளாண் அறிவியல் கழகம் பல புத்தகங்கள், பத்திரிகைகள் மற்றும் அறிக்கைகளை வெளியிட்டுள்ளது, அவற்றில் சில குறிப்பிடத்தக்கவை:  
- மான்கொம்பு சாம்பசிவன் சுவாமிநாதனின் 70வது பிறந்தநாள் வாழ்த்துத் தொகுதி.
- நிலையான உணவு மற்றும் ஊட்டச்சத்து பாதுகாப்பை அடைவதற்கான அசாதாரண வாய்ப்புகள். அறிவியல் மற்றும் பொதுக் கொள்கைக்கான நிகழ்ச்சி நிரல்
- பஞ்சாப் வேளாண்மைப் பல்கலைக்கழகம், லூதியானாவில் நடைபெற்ற மூன்றாவது வேளாண் அறிவியல் காங்கிரஸின் அழைக்கப்பட்ட மற்றும் பங்களிக்கப்பட்ட ஆவணங்கள் (இரண்டு தொகுதிகள்)
- வேளாண்-பல்லுயிர் பாதுகாப்பு, மேலாண்மை மற்றும் பயன்பாடு குறித்த செயல் திட்டம்
- பாலைவனங்களை பாலைவனச்சோலையாக மாற்றுதல்.
- இந்திய வேளாண்மை மாநிலம்.
- பீகார் விவசாய பிறை புத்துயிர் - ஒரு ஆய்வு அறிக்கை.
- இந்தியாவின் சீரழிந்த மற்றும் தரிசு நிலங்கள் - நிலை மற்றும் இடஞ்சார்ந்த விநியோகம்
- பாதுகாப்பு வேளாண்மை - செயல்திறன், சமத்துவம் மற்றும் சுற்றுச்சூழலை மேம்படுத்துவதற்கான கண்டுபிடிப்புகள் - பாதுகாப்பு வேளாண்மை குறித்த 4வது உலக காங்கிரஸின் தேர்ந்தெடுக்கப்பட்ட ஆவணங்கள்
- இந்திய வேளாண்மை நிலை - இந்தோ-கங்கை சமவெளி.
- மேம்பட்ட மற்றும் நீடித்த விவசாய உற்பத்தித்திறனுக்கான மண், தாவர மற்றும் விலங்குகளின் ஆரோக்கியம் என்ற கருப்பொருளில் எக்ஸ் வேளாண் அறிவியல் காங்கிரஸின் நடவடிக்கைகள்  
1994 முதல் தேசிய வேளாண் அறிவியல் கழகம் ஆண்டுதோறும் ஆண்டு புத்தகத்தை** வெளியிடுகிறது.தேசிய வேளாண் அறிவியல் கழகம் செய்தி*,* காலாண்டு ஆய்விதழ், வேளாண் செய்திகள் , நாளிதழ்கள், கொள்கை ஆவணங்கள் மற்றும் ஆண்டு திட்டமிடுபவர்கள் பற்றிய விவசாய செய்திகளை அடிப்படையாகக் கொண்ட ஒரு இதழையும் வெளியிடுகிறது.
# மத்திய பருத்தி ஆராய்ச்சி நிறுவனம்

பருத்தி உற்பத்தியில் நீண்டகால ஆராய்ச்சி முயற்சிகளை ஊக்குவிப்பதற்கும் ஆதரவை வழங்குவதற்கும் மகாராட்டிரா மாநிலத்தில் நாக்பூரிலும், அரியானா மாநிலத்தில் சிர்சாவிலும் உள்ள **மத்திய பருத்தி ஆராய்ச்சி நிறுவனம்** (சி.ஐ.சி.ஆர்)(*Central Institute for Cotton Research*), இந்திய வேளாண் ஆராய்ச்சி குழுமத்தினால் 1976ல் நிறுவப்பட்ட மத்திய ஆராய்ச்சி நிறுவனம் ஆகும். இது மாநில பல்கலைக்கழகங்களின் செயலில் ஈடுபாட்டுடன் பருத்தி குறித்த பயன்பாட்டு ஆய்வுகளை நடத்துகிறது. இந்த நிறுவனத்தின் ஆராய்ச்சி முயற்சிகள் அகில இந்திய ஒருங்கிணைந்த பருத்தி மேம்பாட்டுத் திட்டத்தின் (ஏ.ஐ.சி.சி.ஐ.பி-1967ல் தொடங்கப்பட்டது) கீழ் நடைபெற்றுவருகின்றன. இதன் தலைமையகம் நாக்பூரிலும், மற்ற இரண்டு பிராந்திய அலகுகள் கோயம்புத்தூர், தமிழ்நாடு மற்றும் அரியானாவின் சிர்சாவிலும் அமைந்துள்ளன .
# மத்திய பருத்தி ஆராய்ச்சி நிறுவனம்

## வளாகங்கள்

மத்திய பருத்தி ஆராய்ச்சி நிறுவனம் மகாராட்டிராவின் நாக்பூர் மற்றும் அரியானாவில் சிர்சா ஆகிய இரு வளாகங்களைக் கொண்டுள்ளது.
# மத்திய பருத்தி ஆராய்ச்சி நிறுவனம்

## வளாகங்கள்

### நாக்பூர் வளாகம்

**மத்திய பருத்தி ஆராய்ச்சி நிறுவனம் நாக்பூர்** (*சி.ஐ.சி.ஆர்* *, நாக்பூர்)* அல்லது சி.ஐ.சி.ஆர்.என்) மகாராட்டிரா அரசுடன் இணைந்து, விதர்பா பிராந்தியத்தில் ஒரு முன்னோடித் திட்டத்தைச் செயல்படுத்தியது (உழவர் தற்கொலைக்கு அதிக வாய்ப்புள்ள இடம் விதர்பா). ஒரு ஏக்கரில் அதிக விளைச்சலைத் தரவல்ல மேம்படுத்தப்பட்ட பிரேசில் மாதிரியை அடிப்படையாகக் கொண்டது இத்திட்டம். ஒரு ஏக்கருக்கான சாகுபடி செலவைக் குறைத்து பருத்தியின் மகசூலை அதிகரிப்பது இத்திட்டமாகும். பிரேசில் மாதிரி நேரான பருத்தி பயிர்களை அடிப்படையாகக் கொண்டது, அதே நேரத்தில் இந்திய அரசாங்கத்தின் மாதிரி பிடி பருத்தி பயிர்களின் பயன்பாட்டை ஊக்குவிக்கிறது.
# மத்திய பருத்தி ஆராய்ச்சி நிறுவனம்

## வளாகங்கள்

### சிர்சா வளாகம்

**மத்திய பருத்தி ஆராய்ச்சி நிறுவனம், சிர்சா** (*சி.ஐ.சி.ஆர்* *, சிர்சா* அல்லது சி.ஐ.சி.ஆர்.எஸ்) அரியானா அரசாங்கத்துடன் இணைந்து சிர்சா நகரில் நிறுவப்பட்டது. இது தேசிய நெடுஞ்சாலை 9இல் சவுத்ரி தேவிலால் பல்கலைக்கழகம் அருகே அமைந்துள்ளது.
# செங்கிசுகானின் வாரிசு

**செங்கிசு கானின் வாரிசு** (*Storm over Asia*; , *பத்தோமக் சிங்கிசுகானா*) என்பது 1928 ஆம் ஆண்டு வெளிவந்த சோவியத் பிரச்சாரத் திரைப்படமாகும். இத்திரைப்படத்தை விசேவோலோது புதோவ்கின் இயக்கியிருந்தார். ஓசிப் பிரிக் மற்றும் இவான் நோவோக்சோனோவ் ஆகியோர் எழுதியிருந்தனர். வலேரி இஞ்சினியரொவ் நடித்திருந்தார்.
# போர்க்கப்பல் பத்தியோம்கின்

**போர்க்கப்பல் பத்தியோம்கின்** (*Battleship Potemkin*; , *பிரனினோசெத்சு பத்தியோம்கின்*) என்பது 1925ஆம் ஆண்டு வெளிவந்த சோவியத்து நாட்டு பேசாத திரைப்படம் ஆகும். இந்தத் திரைப்படத்தை செர்கீ ஐசென்ஸ்டைன் இயக்கியிருந்தார். இந்தத் திரைப்படத்தை மோஸ்பிலிம் தயாரித்து இருந்தது. 1905ஆம் ஆண்டு நடைபெற்ற ஒரு கலகத்தின் நாடக வடிவமாக இந்தத் திரைப்படம் உருவானது. அந்நிகழ்வின்போது உருசியப் போர்க்கப்பலான பத்தியோம்கின்னில் இருந்த குழுவினர் தங்களது அதிகாரிகளுக்கு எதிராகக் கலகம் செய்தனர்.  
1958 ஆம் ஆண்டு நடைபெற்ற புரூசெல்ஸ் உலகக் கண்காட்சியில் இந்தத் திரைப்படம் அதுவரை வெளிவந்த திரைப்படங்களிலேயே சிறந்த திரைப்படம் எனப் பெயரிடப்பட்டது. 2012ஆம் ஆண்டு பிரித்தானிய திரைப்பட நிறுவனமானது எக்காலத்திலும் வெளிவந்த திரைப்படங்களில் 11வது சிறந்த திரைப்படமாக இத்திரைப்படத்தைத் தரவரிசைப்படுத்தியது.
# சிற்பி ஜெயராமன்

**சிற்பி ஜெயராமன்**, ஓவியர், சிற்பி, கவிஞர், எழுத்தாளர் என பன்முகம் கொண்ட தமிழக கலைஞர் ஆவார். இவர் புகழ் பெற்ற சிற்பியான வித்யா சங்கர் ஸ்தபதியின் மாணவர். இவரை சர்வதேச அளவில் சிறந்த சிற்பியாக யுனெஸ்கோ அங்கீகரித்துள்ளது.இவர் தேசிய அளவிலும், மாநில அளவிலும் பல்வேறு விருதுகளை பெற்றுள்ளார்.  
நூற்றுக்கும் மேற்பட்ட ஓவிய கண்காட்சிகளை புதுச்சேரி, சென்னை, பெங்களூர், ஹைதராபாத், புதுதில்லி மற்றும் அந்தமான் நிக்கோபார் தீவுகள் ஆகிய இடங்களில் நடத்தியுள்ளார்.
# சிற்பி ஜெயராமன்

## வாழ்க்கை வரலாறு

இவர் கடலூர் மாவட்டம், காட்டுமன்னார்கோயில் அருகில் உள்ள புளியம்பட்டு கிராமத்தில் பிறந்தார். கும்பகோணம் ஓவியக் கல்லுாரியில் இளங்கலை சிற்ப படிப்பை முடித்தார். சென்னை ஓவியக் கல்லூரியில் இரண்டு ஆண்டுகள் சிற்பம் படித்தார்.  
புதுச்சேரி ஜிப்மர் மருத்துவமனையில் 1981-1988 வரை ஓவியராக பணி செய்தார். அரியாங்குப்பத்தில் அமைந்துள்ள, பாரதியார் பல்கலைக் கூடத்தில் முதல்வராக 1998 முதல் 2015 வரை பணிசெய்துள்ளார். தஞ்சை தென்னக பண்பாட்டு மைய உதவி இயக்குநராக, 2004-05 என இரண்டு ஆண்டுகள் பணிபுரிந்துள்ளார். கலை சம்பந்தமாக 15 நுால்களையும் எழுதியுள்ளார்.  
சிற்பி ஜெயராமன், சவுந்தரநாயகி என்பவரை திருமணம் செய்து கொண்டார். இவர்களுக்கு சார்கோல் என்ற மகளும், மவுனி என்ற மகனும் உள்ளனர். இவர்கள் புதுச்சேரி முருங்கப்பாக்கத்தில் உள்ள அரவிந்தர் நகரில் வசித்து வருகின்றனர்.
# சிற்பி ஜெயராமன்

## வாழ்க்கை வரலாறு

### இறப்பு

சிற்பி ஜெயராமன் அக்டோபர் 12, 2018 அன்று நெஞ்சுவலி காரணமாக மருத்துமனை கொண்டு செல்லும் வழியில் உயிரிழந்தார். அப்போது அவருக்கு வயது 65 ஆகும்.
# சிற்பி ஜெயராமன்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# கருணாகரன்

**கருணாகரன்** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.
# கருணாகரன்

## பிரபல நபர்கள்

- கே. கருணாகரன் (1918-2010), இந்திய அரசியல்வாதியும், இந்திய தேசிய காங்கிரஸ் உறுப்பினர்
- டாக்டர் டி. கருணாகரன் (1946-2019), இந்திய கல்வியாளர், சமூக சீர்திருத்தவாதி, கிராமப்புற மேம்பாட்டாளர்.
- கருணாகரத் தொண்டைமான் சோழர் படைத் தளபதி
- கருணாகரன் கவிஞர்
- கருணாகரன் (நடிகர்), தமிழ்த் திரைப்பட நடிகர்
- ஏ. கருணாகரன் (பிறப்பு 1971), தெலுங்குத் திரைப்பட இயக்குநர்
- சி. என். கருணாகரன் (1940-2013), இந்திய ஓவியர், கலை இயக்குநர்
- சி. ஓ. கருணாகரன் (1892-1970), நுண்ணுயிரியலாளர்
- ஜி. கருணாகரன் (பிறப்பு 1963), இலங்கை தமிழ் அரசியல்வாதி
- பி. கருணாகரன் (பிறப்பு 1945), இந்திய பொதுவுடமைக் கட்சி அரசியல்வாதி
- கருணாகரன் மலையாள எழுத்தாளர்
- திருநல்லூர் கருணாகரன் மலையாள கவிஞர்
# கருணாகரன்

## பிற

- கருணாகரச்சேரி ஊராட்சி
- கருணாகரன்பட்டு ஏகாம்பரேஸ்வரர் கோயில்
- கருணாகரன்பட்டு மாரியம்மன் கோயில்
# தாஸ் பூட்

**தாஸ் பூட்** (**Das Boot**) (<small>டாய்ச்சு ஒலிப்பு:</small> [das ˈboːt], ஆங்கிலம்: "The Boat") என்பது 1981 ஆம் ஆண்டு வெளிவந்த மேற்கு செருமானியப் போர்த் திரைப்படம் ஆகும். இந்தத் திரைப்படத்தை ஒல்ப்காங் பீட்டர்சன் எழுதி இயக்கியிருந்தார். இது 1973 ஆம் ஆண்டு வெளிவந்த செருமானிய நாவலைத் தழுவி எடுக்கப்பட்டதாகும். இத்திரைப்படம் இரண்டாம் உலகப்போரின்போது நடைபெறுவதாக எடுக்கப்பட்டிருந்தது.
# அரசமரபு

**அரசமரபு** என்பது ஒரே குடும்பத்திலிருந்து வரும் தொடர்ச்சியான ஆட்சியாளர்களைக் குறிப்பதாகும். நிலமானிய முறைமை அல்லது முடியாட்சி அமைப்புகளில் பொதுவாக இச்சொல் பயன்படுத்தப்படுகிறது. ஆனால் சில நேரங்களில் குடியரசுகளிலும் இச்சொல் பயன்படுத்தப்படுகிறது. இதைக் குறிக்கும் மாற்றுச் சொற்கள் "**வம்சம்**", "**குடும்பம்**" மற்றும் "**இனம்**" ஆகியவையாகும். உலத்தில் நீண்ட காலத்திற்கு நீடித்திருக்கும் அரசமரபானது சப்பானின் ஏகாதிபத்தியக் குடும்பமாகும். இது ஏமாட்டோ அரசமரபு என்றும் அறியப்படுகிறது. பாரம்பரியமாக இவர்கள் கி. மு. 660 இல் இருந்து ஆட்சி செய்து வருவதாகக் கருதப்படுகிறது.
# வரலாற்றாளர்

(அண். 484–அண். கி. மு. 425). படைப்புகள் தற்போது எஞ்சியுள்ள ஆரம்பகால வரலாற்றாளர்களில் இவரும் ஒருவர்.]]  
**வரலாற்றாளர்** என்பவர் இறந்த காலத்தைப் பற்றி ஆய்வு செய்து எழுதுபவர் ஆவார். வரலாற்றாளர் என்பது 19ஆம் நூற்றாண்டின் இறுதியில் ஜெர்மனி மற்றும் பிற பகுதிகளில் ஆராய்ச்சிப் பல்கலைக்கழகங்கள் உருவானதன் காரணமாக ஒரு பிரிவானது.
, நடு மற்றும் நவீன காலங்கள் என்று மூன்று சகாப்தங்களாகப் பிரித்த முதல் வரலாற்றாளர் ஆவார்.]]
# சத்னா வானூர்தி விமான நிலையம்

**சத்னா வானூர்தி விமான நிலையம்** (*Satna Airport*) என்பது உள்நாட்டு விமான நிலையமாகும். இது இந்தியாவின் மத்தியப்பிரதேசம் சாத்னாவின் உள்ளது. இந்த உள்நாட்டு முனையம் தில்லி, மும்பை, சென்னை மற்றும் பல முக்கிய நகரங்களுக்குப் பயணிகளுக்கு நேரடி விமானச் சேவையை வழங்குவதில் ஈடுபட்டுள்ளது. இந்த முனையம் மேம்பட்ட தொழில்நுட்ப அம்சங்களுடன் வடிவமைக்கப்பட்டு நவீன தொழில்நுட்பத்துடன் கூடிய சாதனங்களும் பொருத்தப்பட்டுள்ளது. விமான நிலையத்தின் ஓடுபாதை பரிமாணம் 3500 அடி x 100 அடி ஆகும்.
# தாதியா வானூர்தி ஓடு தளம்

**தாதியா வானூர்தி ஓடு தளம்** (*Datia Airstrip*) என்பது இந்தியாவின் மத்திய பிரதேச மாநிலத்தில் அமைந்துள்ள ஒரு சிறிய வான்வழிப் பாதை ஆகும். இந்த வான்வழிப் பாதையில் எந்தவொரு திட்டமிடப்பட்ட சேவைகளும் தற்பொழுது நடைமுறையில் இல்லை. முக்கியமாக தனியார் விமானங்கள் மற்றும் விமான டாக்ஸிகளால் இந்நிலையம் பயன்படுத்தப்படுகிறது. இந்த வான்வழிப் பகுதியில் விமானப் பள்ளியைத் திறக்கும் திட்டங்கள் உள்ளன.
# அனிதா மேத்தா

**அனிதா மேத்தா** (*Anita Mehta*) இந்தியாவின் மேற்கு வங்க மாநிலத்தைச் சேர்ந்த ஒர் இயற்பியலாளராவார். ஆக்சுபோர்டு பல்கலைக்கழகத்தில் இலிவர்லும் அறக்கட்டளையின் வருகை பேராசிரியராகவும் பணிபுரிந்தார்.
# அனிதா மேத்தா

## வாழ்க்கை

கொல்கத்தா மாநிலக் கல்லூரியில் இயற்பியலில் பட்டம் பெற்ற பின்னர் அனிதா இங்கிலாந்திலுள்ள ஆக்சுபோர்டு பல்கலைக்கழகத்துடன் இணைக்கப்பட்ட புனித கேத்தரின் கல்லுரியில் முதுநிலைப் பட்டம் பெற்றார். ஆக்சுபோர்டு பல்கலைக்கழகம் வழங்கும் உலகத்தின் மிகப் பழமையான நிதி உதவியான உரோட்சின் நிதி உதவியைப் பெற்று தத்துவார்த்த இயற்பியலில் எம்.ஏ மற்றும் முனைவர் பட்டங்களைப் பெற்றார். இந்த நிதியுதவியைப் பெற்ற இரண்டாவது இந்தியப் பெண் என்ற பெருமையும் இவருக்கு உண்டு. பின்னர் கேம்பிரிட்ச்சு கேவெண்டிசு ஆய்வகத்தில் துகள் இயற்பியல் துறையில் முன்னோடியாக பணிபுரிந்து கொண்டே பேராசிரியர் சர் சாம் எட்வர்ட்சின் வழிகாட்டுதலின் கீழ் ஓர் ஆராய்ச்சியாளராக ஐபிஎம் நிறுவனத்தில் முனைவர் பட்ட மேற்படிப்பை முடித்தார். Mehta was elected India's first Radcliffe Fellow to Harvard  
2006 ஆம் ஆண்டு ஆர்வர்டுக்கு இந்தியாவின் முதல் இராடுகிளிஃப் நகர நிறுவனத்தின் உறுப்பினராக மேத்தா தேர்ந்தெடுக்கப்பட்டார். 2007 ஆம் ஆண்டு அமெரிக்க இயற்பியல் சங்கத்தின் உறுப்பினர் தகுதியையும் பெற்றார். உரோம் பல்கலைக்கழகம், செருமனி நாட்டின் இலீப்சிக் பல்கலைக்கழகம், பிரான்சு நாட்டின் கோட்பாட்டு இயற்பியல் நிறுவனம், மேக்சு பிளாங்க் கணித நிறுவனம் முதலான நிறுவனங்களில் வருகை தரும் பேராசிரியராக இருந்துள்ளார். ஆக்சுபோர்டில் உள்ள சோமர்வில்லே கல்லூரியில் விடுப்பு கால பார்வையாளராகவும் பணியில் இருந்துள்ளார்.
# அனிதா மேத்தா

## எழுதிய நூல்கள்

- Anita Mehta
- Anita Mehta Granular Matter: An Interdisciplinary Approach. 1994
# குவாலியர் வானூர்தி நிலையம்

**குவாலியர் வானூர்தி நிலையம்** (Gwalior Airport) எனும் பொது வானூர்தி நிலையம் இந்தியாவின் மத்தியப் பிரதேசத்தின் குவாலியரில் வடகிழக்கே தொலைவில் மகராஜபூர் விமானப்படைத் தளத்தில் அமைந்துள்ளது. இது மத்தியப் பிரதேசத்தின் ஆறு விமான நிலையங்களில் ஒன்றாகும். மேலும் இது மத்தியப் பிரதேசத்தின் நான்காவது பெரிய விமான நிலையமாகும். இந்த விமான நிலையம் பரப்பில் அமைந்துள்ளது. அலையன்ஸ் ஏர் மற்றும் ஸ்பைஸ் ஜெட் குவாலியருக்கு விமானச் சேவைகளை இயக்குகின்றன.
# குவாலியர் வானூர்தி நிலையம்

## விபத்துக்கள் மற்றும் சம்பவங்கள்

- மே 6, 2021 அன்று மத்தியப் பிரதேச மாநிலத்தைச் சேர்ந்த பீச் கிராஃப்ட் 250 விமான நிலையத்தில் தரையிறங்கும் போது விபத்துக்குள்ளானது. மூன்று விமானப் பணியாளர்கள் லேசான காயங்களுடன் மருத்துவமனையில் அனுமதிக்கப்பட்டனர். விமானத்தில் எடுத்துச்செல்லப்பட்ட ரெம்டெசிவியர் ஊசி மருந்துகளுக்கு எவ்வித பாதிப்பும் ஏற்படவில்லை.
# த நேக்குடு பிரே

**த நேக்குடு பிரே** (**The Naked Prey**) என்பது 1965ஆம் ஆண்டு வெளிவந்த அமெரிக்க சாகசத் திரைப்படமாகும். கார்னல் வைல்ட் இந்தத் திரைப்படத்தைத் தயாரித்து, இயக்கி மற்றும் நடித்திருந்தார். தென்னாப்பிரிக்க நிலங்களில் நடைபெறுவதாக இதன் கதை அமைக்கப்பட்டிருந்தது. காட்டு விலங்கு வழிகாட்டி ஒருவர் கடுமையான நிலப்பகுதிகளில் எவ்வாறு தப்பிப் பிழைக்கிறார் என்பதை இப்படம் காட்டி இருந்தது. அமெரிக்க நாடுகாண் பயணியான ஜான் கோல்ட்டரின் அனுபவங்களை பகுதியளவுக்கு அடிப்படையாகக் கொண்டு இப்படத்தின் கதை அமைக்கப்பட்டிருந்தது. இப்படத்தின் திரைக்கதையானது அகாதமி விருதுக்குப் பரிந்துரைக்கப்பட்டது.